בריטישע מעבר-לים טעריטאריעס

די בריטישע מעבר-לים טעריטאריעס זענע 14 טעריטאריעס אונטער די יורידיקציע און סואווערענטעט פונעם פאראייניגטן קעניגרייך. זיי זענען די טיילן פון דער בריטישער אימפעריע וואס האבן נישט באקומען זייער אומאפהענגיקייט אדער האבן זיי געוויילט צו בלייבן בריטישע טעריטאריעס. די טעריטאריעס זענען נישט קיין טייל פונעם פאראייניגטן קעניגרייך און, אחוץ גיבראלטאר, זענען זיי נישט קיין טייל פונעם אייראפעאישן פארבאנד. די באזעצטע לענדער האבן מערסטנס אן אייגענע אינעווייניגע רעגירונג, און די פאראנטווארטליכקייט פאר פארטיידיקונג און אויסערן פארהעלטענישן בלייבט מיטן פאראיינגיטן קעניגרייך.  זיי טיילן דעם בריטישן מאנארך (עליזאבעט די צווייטע) אלס ראש מלוכה.

דער טערמין  "בריטישע מעבר-לים טעריטאריע " איז איינגעפירט געווארן דורכן בריטישן מעבר-לים טעריטאריעס אקט 2002. אחוץ דער בריטישער אנטארקטישער טעריטאריע און דרום דזשארדזשיע און די דרום סענדוויטש אינזלען (וואס האבן נאר באאמטער און פארשונג סטאנציע שטאב) און די בריטישע אינדישער-אקעאן טעריטאריע (געניצט פאר א מיליטערישער באזע), האבן די טעריטאריעס סטאבילע ציווילע באפעלקערונגען. 

צוזאמען נעמען איין די טעריטאריעס א באפעלקערונג פון בערך 250,000 מענטשן און א יבשה שטח פון בערך 1,727,570 קוואדראט קילאמעטער.

רעפערענצן

*